<prompt> Akaretša sehlogo: Baetapele ba tša tekatekano ba dumela gore Bakriste ba boifa go utollela bašomi-gotee le bona ditumelo tša bona tša bodumedi. Ge ba bolela ka Bokriste bja bona, e ka ba e le ofising goba lebenkeleng, gantši ba a kwerwa goba ba swarwa bjalo ka batho bao ba nago le kgethollo gomme bana ba bona ba bile ba kwerwa sekolong. Bakriste le bona ba nagana gore tumelo ya bona e tlošwa boemong bja yona e le motheo wa bophelo kua Brithania, go ya ka nyakišišo e kgolo ya Khomišene ya Tekatekano le Ditshwanelo tša Batho. Ka mo go makatšago, ba bantši ba nagana gore ba tlaišwa ke melao e swanago ya go lwantšha kgethollo le ya tekatekano yeo e thekgwago ke mohlapetši wa tekatekano. Go Tlaišwa: Nyakišišo ya batho ba 2.500 e hweditše gore Bakriste ba bantši bao ba ilego ba tšea karolo ba ile ba ikwa ba nyaka go uta tumelo ya bona mošomong goba sekolong, ka baka la go boifa go bitšwa gore ba na le kgethollo goba go kwerwa. Batho ba e nyakilego go ba ba 2.500 ba madumedi ka moka ba ile ba botšišwa dipotšišo mabapi le bodumedi mošomong bakeng sa nyakišišo ya setšhaba ka moka. E latela nywaga ya thulano ka tshwanelo ya Bakriste ya go dira dilo ka go dumelelana le ditumelo tša bona tša bodumedi. Lelokelelo la dintwa tše di tumilego tša kgoro ya tsheko le dirile gore ba bantši ba ikwe gore molao o ba ganetša le gore ditshwanelo tša basodoma di feta tša bona. Maemo a mantši a magolo a teko a ile a thekgwa ke komishene ya tekatekano ka boyona, go akaretša le molato o atlegilego wa Kgorong-kgolo ya Tsheko wo o tlišitšwego ke banyalani ba basodoma kgahlanong le beng ba dihotele e lego Peter le Hazelmary Bull, bao ba ilego ba gana go ba hirišetša phapoši ka gobane ba be ba sa nyalana. Ga bjale komishene e thekga boipiletšo bja molao kgahlanong le lebenkele la go baka la Bakriste leo le lego Belfast leo le bego le ka se apee khekhe yeo e nago le leswao leo le thekgago lenyalo la basodoma. Go bao ba arabetšego nyakišišong ya lekgotla, ba 1.030 ba itše ke Bakriste. Sehlopha se se latelago ka bogolo - 188 - e be e le baila-Modimo. Batho ba madumedi a mangwe ba ile ba bopa karolo e šetšego. Pego ya khomišene e itše: Selo seo se bego se direga leboelela gare ga bašomi ba bangwe e be e le kgateletšo yeo ba bego ba ikwa ba le ka tlase ga yona ya go boloka bodumedi bja bona bo sa tsebje mošomong le go ikwa ba kgethollwa ge go tliwa tabeng ya go apara maswao a bodumedi goba go bontšha ditumelo tša bona. Se se ile sa kwewa ka mo go kgethegilego ke Bakriste. Batho ba begile gore ba a kwerwa...  <response>: Nyakišišo e bolela gore Bakriste ba ikwa ba le ka tlase ga kgateletšo ya go uta tumelo ya bona mošomong. Bakriste le bona ba nagana gore bodumedi bo tlošwa boemong bja bjona bja go ba lefsika la sekhutlo kua UK. Ba bantši ba nagana gore ba tlaišwa ke melao ya go lwantšha kgethollo le ya tekatekano. Eupša hlogo ya tša tekatekano e re go na le kgakanego e apareditšego mabapi le molao. 